FotoGriausmas

LORDI - Limited tour'25/Second Deadition
2025-10-21 19:00 - 22:00 (Europe/Vilnius) | Pramogų salė VAKARIS, A. Stulginskio g. 8, Vilnius, Lithuania
Spalvingieji suomių roko monstrai „Lordi“ 2025 m. kovo 21 d. išleis savo naują 19-ąjį studijinį albumą „Limited Deadition“ ir surengs jo pristatymo gastroles po Europą, kurių metu jau tradiciškai stabtelės ir Lietuvoje. Vienintelis populiariosios grupės koncertas įvyks jų pamėgtame Vilniaus klube „Vakaris“ 2025 m. spalio 21 d.

1992 m. dainininko, dainų autoriaus ir dizainerio Mr. Lordi suburta grupė „Lordi“ yra vieni didžiausių šiuolaikinių Suomijos roko/heavy metalo atlikėjų. Rovaniemyje (Šiaurės Laplandija, Suomija) susikūrusi grupė pasiekė tarptautinį proveržį po to, kai 2006 m. laimėjo Eurovizijos dainų konkursą su savo hitu „Hard Rock Hallelujah“. Nuo tada šios netradicinės muzikinės pajėgos su žavingais koncertais, nepamirštamomis melodijomis ir įmantriais monstrų kostiumais atsidūrė visos Europos dėmesio centre.

LORDI – Hard Rock Hallelujah:
https://youtu.be/gAh9NRGNhUU?si=CcQbgqtPR36ReJIC

Naujausią būsimą albumą pristatantis įkvepiantis pagrindinis singlas „Syntax Terror“ – tai kūrinys, kuris įtraukia klausytojus į žaidimus primenantį pasaulį su išvystytomis melodijomis, griausmingais rifais ir patraukliais įvairiapusiškais akcentais. Jo kūrėjas ir grupės lyderis Mr. Lordi komentuoja: „Šios dainos rašymas prasidėjo nuo pagrindinių akordų klaviatūroje. Aš eksperimentavau su mono garsais, bandydamas sukurti ką nors panašaus į devintojo dešimtmečio pradžios veiksmo filmų atmosferą. Daina „Syntax Terror“ praktiškai jau buvo tapusi ir darbiniu albumo pavadinimu, bet tuomet paaiškėjo, kad kažkas anksčiau jau buvo sugalvojęs tą pačią pavadinimo idėją. Kurdamas dainų tekstus galvojau apie metalo legendas „Judas Priest“, „Manowar“ himnų chorus ir, kaip vyšnią ant torto – legendinius Udo Dirkschneiderio vokalinius klyksmus. Neklauskite apie ką yra „Syntax Terror“ – tai yra 80-ųjų sunkiojo metalo stiliaus daina, piešianti abstrakčius paveikslus.“

LORDI – Syntax Terror (2025):
https://youtu.be/YUDX4L-Inco?si=htWCzN9C5E0pgnjs

Laukiamas dėl savo teatrinio stiliaus ir unikalaus 80-ųjų įkvėpto roko ir sunkiojo metalo derinio, naujausias „Lordi“ kūrinys yra nostalgiška retro žaidimų šventė, persmelkta gaivios ir galingos energijos. Remdamasi savo pirmtako 2023 m. albumo „Screem Writers Guild“ sėkme, naujausiame studijiniame darbe „Limited Deadition“ grupė ryžtasi sunkesniems rifams ir greitesniems tempams, sukurdama jau pažįstamą ir atgaivos kupiną skambesį. Kaip visada, Mr. Lordi yra atsakingas už albumo idėją ir viršelį, nukreipdamas savo aistrą XX a. devintojo dešimtmečio dvasiai kiekvienoje dizaino detalėje. „Šis darbas kartu su jo pirmtaku kaip brolis ir sesuo“ – teigia Mr. Lordi. „Mes vis dar einame AOR (Album Oriented Rock) įkvėptu muzikos keliu, bet šį kartą su aštresniais metaliniais rifais ir gyvesniu tempu. Visada rašėme tai, kas atrodė teisinga ir natūralu, tad šis albumas nėra išimtis.”

Pagrindinė albumo „Limited Deadition“ tema ir idėja slypi Mr. Lordi visą gyvenimą trunkančioje kolekcionavimo manijoje, įkvėptoje vaikystėje jo pamėgtų įvairių kino filmų personažų figūrėlių ir žaislų. „Albumo tema apie 80-ųjų žaislus iš tikrųjų yra tik laisva tema, bet ji mane lydi nuo pat mažens. Visada buvau įvairių daiktų kolekcionierius ir netgi savotiškas kaupikas. Neprisimenu, kuris buvo mano pirmasis žaislas, bet ši mano manija iš esmės prasidėjo nuo „Muppet Show“ lėlių, po to sekė fantastinių filmų „Žvaigždžių karai“ ir „E.T.“ figūrėlės, o pastarasis yra mano mėgstamiausias visų laikų filmas“.

LORDI – Hellizabeth (2025):
https://youtu.be/FNrvkl5mCmY?si=t4fF8QfVrXbwNDji

„Lordi“ pradės pasaulinį „Limited Deadition“ turą gimtojoje Suomijoje ir išplės jį po visą pasaulį. Koncertuose jų gerbėjų kaip visuomet laukia siaubingai patrauklus reginys su naujais triukais, netikėtumais ir dar nematytais siurprizais. Sprogstamasis albumo singlas „Syntax Terror“ nustato gaires, pagal kurias gerbėjai gali nusiteikti nepamirštamam grupės koncertinio paveldo papildymui. Pasiruoškite išlaisvinti monstrą viduje – „Limited Deadition“ turas artėja!

LORDI – Retropolis (2025):
https://youtu.be/v5MtvtWVUA4?si=VF062OB8_qhyARl1

Klasikinio roko legendos: ATOMIC ROOSTER Circle The Sun Tour 2025
2025-10-15 08:00 - 19:00 | Pramogų salė VAKARIS, A. Stulginskio g. 8, Vilnius, Lithuania
Iš ciklo „Klasikinio roko legendos”:
Circle The Sun Tour 2025
ATOMIC ROOSTER (British classic rock/prog/blues rock band)
+ special guest Alessandro Alessandrini (guitar, vocals)

****
Grupė „Atomic Rooster“ po daugiau nei 4 dešimtmečių išleis naują albumą ir pristatys jį Lietuvoje
Prieš porą metų koncertiniam gyvenimui atgimusių legendinių rokerių „Atomic Rooster“ gyvi pasirodymai maloniai nustebino jų kūrybos gerbėjus ne tik visoje Europoje, bet ir mūsų šalyje. Tokio koncertinio progresyvios muzikos gaivalo seniai nebuvo tekę matyti bei girdėti. Tačiau kultinė grupė nesiruošia sustoti ir skelbia triuškinančią naujieną: „Atomic Rooster“ 2025 m. sugrįš su savo pirmuoju per daugiau nei keturis dešimtmečius studijiniu albumu „Circle The Sun“! Ir tai jie padarys visiems gerbėjams pačiu priimtiniausiu būdu: ne tik išleis naują studijinį darbą, bet ir pristatys jį Europos turo koncertuose, dukart sustodami ir Lietuvoje: 2025 m. spalio 15 d. Vilniaus „Vakaryje“ ir spalio 16 d. Kauno „Oazėje“.
Naujajame „Atomic Rooster“ studijiniame albume „Circle The Sun“ yra 10 naujų ir galingų kūrinių, kurių stilistika lieka ištikima grupei būdingam progresyviojo roko, stiprių gitaros rifų ir įsimenančių melodijų lydiniui bei tuo pat metu nurodo naujas gaires moderniajam grupės egzistavimo etapui. Grupei dabar vadovauja kultinis rokeris Steve’as „Boltzas“ Boltonas – gitaros virtuozas, gerai pažįstamas dėl savo veržlaus muzikavimo stiliaus ir dinamiškos karjeros. Ji tęsiasi nuo grojimo su „Atomic Rooster“ aštuntojo dešimtmečio pabaigoje iki etapų, kuomet jis grojo kartu su „The Who“ ir Paulu Youngu, dalinosi scena su Davidu Bowie ar Lemmy iš „Motorhead“ bei kitais to meto muzikos korifėjais – o toks muzikantas suteikia daug energijos, subtilumo ir sentimentų naujajai grupės erai.
Šioje jaudinančioje muzikinėje „Atomic Rooster“ kelionėje prie Steve’o jungiasi jau kuris laikas kartu grojantys virtuozai. Tai – pirmajame koncerte Lietuvoje jau matytas bei publiką kaip mat sužavėjęs klavišų ir vintažinių klavišinių tonų meistras bei fantastinis šoumenas ir vokalistas Adrianas Gautrey. Taip pat gilias žemųjų dažnių linijas albume bei koncertuose fiksuojantis bosistas Shuggas Spenceris ir mušamųjų instrumentų griaustinį sukeliantis būgnų vairininkas Paulas Everettas.
Pasiruoškite visi, Europoje ir Lietuvoje – naujas albumas „Circle The Sun“ ir jo pristatymo turas yra dangiško atgimimo, absoliučios jėgos ir nesenstančio roko šventė, tad nepraleiskite progos būti kultinės legendos sugrįžimo liudininkais. „Atomic Rooster“ dar garsesni, tamsesni ir jausmingesni nei bet kada anksčiau – jie pasiruošę pakilti dar aukščiau!

Michaelas Angelo Batio - Speed ​​Kills 2025
2025-10-08 19:00 - 22:00 | Pramogų salė VAKARIS, A. Stulginskio g. 8, Vilnius, Lithuania
Michaelas Angelo Batio (arba tiesiog MAB) neabejotinai yra vienas ryškiausių gitaros meistrų, pripažintas greičiausiu gitaristu pasaulyje. Nuo ankstyvos paauglystės jis groja gitara skirtingų žanrų kūrinius, bet daugiausiai dėmesio skiria roko/metalo muzikai. Šiandien būtent šio žanro ikona vadinamas muzikantas gali pasigirti aukščiausiomis pozicijomis geriausių gitaristų sąrašuose daugelio garsių muzikos leidinių rinkimuose. Žurnalas „Guitar World Magazine“ jį įtraukė į geriausių visų laikų sunkiosios muzikos gitaristų „Top 100“ sąrašą.
Šis jau gana solidaus amžiaus gitaros virtuozas vis dar turi sunkiai suvokiamą energijos užtaisą, kurio galėtų pavydėti kur kas jaunesni muzikantai. Kita vertus, kaip gitaristas, jis itin kūrybingas ir iki šiol leidžia studijinius albumus. Vaizdžiai sakoma, kad Michaelo Angelo Batio abiejų rankų pirštai pašėlusiu greičiu laksto jo paties sukurtos legendinės dvigubos gitaros grifais, nepalikdami šešėlių ir pjaustydami lyg lazeris. Dar daugiau – gitaristas yra sukūręs ir keturgubą gitarą, kurios valdymas dar labiau neįtikėtinas.
Michaelas Angelo Batio nusipelnė tokių epitetų, kaip „ryškiausias gitaristas pasaulyje“, „daugiau mašina nei žmogus“, „gitarinės technikos meistras“, „praktiškai gitaros Dievas“ ir pan. Gyvi šio muzikanto pasirodymai išsiskiria muzikos ekspresija, nesuvaidintomis atlikėjo emocijomis ir nuoširdžiu bendravimu su publika. Ko laukti iš šio ekstravagantiško gitaristo žiūrovai, apsilankę ankstesniuose jo koncertuose Lietuvoje, jau žino. Atėjo eilė tų, kurie dar nėra patyrę šios virtuoziško muzikavimo ekstazės.
Šių metų koncertiniame ture skambės jau ikoniškais tapę MAB kūriniai, pulsuos galinga gyva energija, o koncertinį repertuarą vainikuos specialūs muzikiniai numeriai, skirti tokiems gitaros korifėjams kaip Randy Rhoadsas (Ozzy Osbourne band), Eddie Van Halenas, Dimebagas Darrellas („Pantera“, „Damageplan“) bei „Metallica“. Pirmą kartą po kelerių metų pertraukos gitaristas taip pat atliks jį išgarsinusius ir pasaulinio atgarsio sulaukusius dvigubos gitaros solo. Tai – stulbinantis greičio, tikslumo ir meistriškumo lydinys, įkvėpęs ir iki šiol vis dar stebinantis ištisas gitaristų kartas visame pasaulyje. Nepraleiskite progos pamatyti vieną garsiausių visų laikų gitaristų gyvai!
DIE HARD agency
www.facebook.com/diehardagency

MASTERPLAN
2025-09-26 20:00 - 23:00 | Pramogų salė VAKARIS, A. Stulginskio g. 8, Vilnius, Lithuania
O kas gi nemėgsta naujų patirčių? Viena tokių bus skirta melodingosios sunkiosios muzikos gerbėjams: rudenį mūsų šalyje pirmą kartą lankysis legendinė Vokietijos power metalo grupė „Masterplan“. Vienintelis jų koncertas įvyks 2025 m. rugsėjo 26 d. (penktadienį) Vilniaus klube „Vakaris“.
2002 m. neprilygstamas norvegų dainininkas Jornas Lande („Jorn“, „Ark“, „Millennium“, „The Snakes“) prisijungė prie grupę „Helloween“ ką tik palikusių dviejų narių Rolando Grapowo (gitara) ir Uli Kusch (būgnai). Visą Europos metalo muzikos sceną ištiko savotiškas žemės drebėjimas – taip gimė nauja grupė „Masterplan“, kuri iškart pranoko visus lūkesčius. Vos po kelių mėnesių pasirodęs jų debiutinis 2003 m. eponiminis albumas parodė, kad grupė dirba visu pajėgumu ir nesiruošia sustoti. Tuo laikotarpiu jokiam kitam muzikos kolektyvui nebuvo pavykę taip harmoningai suderinti tradicinio melodingojo power metalo su šiuolaikišku požiūriu į muziką ir naujomis tendencijomis.
Iškart griebę jautį už ragų, muzikantai įrašė sėkmingą tęsinį, antrą studijinį albumą „Aeronautics“, kuris vėl sulaukė puikių kritikų ir gerbėjų įvertinimų, dar labiau išplėsdamas grupės gerbėjų ratą. Ir nors vokalistas Jornas Lande visiems netikėtai nusprendė palikti grupę, „Masterplan“ traukinys jau buvo įgavęs tokį pagreitį, kad jo sustabdyti buvo neįmanoma. Neilgai trukus rastas kitas dainininkas – naujuoju frontmenu tapo Mike’as DiMeo, grupių „Riot“ ir „The Lizards“ vokalistas.
Iš pradžių viskas klostėsi puikiai. DiMeo greitai pritapo ir „Masterplan“ įrašė trečiąjį albumą „MKII“, kuriame išliko ankstesniųjų albumų skambesys. Tačiau, kaip dažnai tokiais atvejais nutinka, gerbėjai labai ilgėjosi pirmojo vokalisto, jo charizmos ir balso. Tad pasklidus gandams, kad Jorną Landę vėl vilioja sugrįžti jo ilgametis draugas ir „Masterplan“ įkūrėjas Rolandas Grapowas, gerbėjai laikė užgniaužę kvapą.
Ilgai laukta diena atėjo 2009-aisiais, kai gerbėjų viltys ir svajonės tapo realybe – Jornas nusprendė vėl prisijungti prie „Masterplan“, parodydamas visiems, kad jų draugystė nenutrūko. Tačiau didžiausiu iššūkiu buvo naujas albumas, kuriam kokybės kartelę gerbėjai buvo iškėlę tikrai aukštai. Ir grupė su šia užduotimi susitvarkė puikiai!
Ketvirtajame albume „Time To Be King“ (2010) grupė stilistiškai išlaikė apdovanojimus pelniusių studijinių pirmtakų skambesį, tačiau šį kartą pridėjo dar daugiau rafinuotumo ir naujų išraiškos formų, sukūrė kitokį „Masterplan“ – besiveržiantį į priekį, siekiantį iš tikrųjų daryti įtaką, suprantantį ir užtikrintą savo sugebėjimais. Tobulas melodingai užburiančių ir sudėtingų dainų derinys, kuris prikausto klausytojo dėmesį nuo pradžios iki pabaigos. Epinės, melodingos, meistriškos dainos, kupinos grožio ir malonumo klausantis – „Masterplan“ magija sugrįžo!
Tačiau nieko nėra amžino ir rokenrolas mums dažnai suteikia netikėtų siurprizų. Po ilgų ir varginančių gastrolių pristatant paskutinį albumą, Jornas Lande vėl nusprendė atsiduoti solo karjerai bei paliko grupę antrą kartą. Naujojo, penktojo studijinio albumo įrašams buvo pakviestas garsios grupės „At Vance“ vokalistas Rickas Altzi, kuris dainuoja grupėje iki šių dienų. Po kelių ramesnių metų „Masterplan“ 2024 m. vėl sugrįžo prie koncertinės veiklos, tais pačiais metais surengė koncertinį turą po Europą kartu su graikų metalo pažiba „Firewind“ ir išleido naują dainą „Rise Again“, tuo lyg ir užsimindami apie naują kūrybos etapą, kurio kartu su koncertais nekantriai laukia visi grupės gerbėjai. O laukti Lietuvoje liko tikrai nedaug!

DIE HARD agency www.facebook.com/diehardagency

Festivalis BOSPHORUS OPEN AIR METAL FEST 2025
2025-09-20 - 2025-09-21 | Maximum Uniq, Peace Mah. Uniq Istanbul, Maslak Ayazağa Cd. No:4, 34485 SARIYER, Istanbul, Turkey
Festivalis BOSPHORUS OPEN AIR METAL FEST 2025 vyks rugsėjo 20–21 d. Stambule, Turkijoje renginių vietoje „Maximum Uniq Açıkhava”.
Festivalyje pasirodys įvairios metalo grupės, tarp kurių „Amorphis“, „Lacuna Coil“, „Old Man’s Child“, „Belphegor“, „Necrophobic“, „Asphyx“ ir daugelį kitų.
Bilietus galima įsigyti „Biletix“, „Passo“ ir „Hammer Music“ kasose.

Festivalis KILKIM ŽAIBU 2025
2025-06-20 - 2025-06-22 | Antano Smetonos dvaro muziejus, Ukmergė, Lithuania
Baltiškos kultūros ir ekstremalios muzikos festivalis KILKIM ŽAIBU ketvirtus metus iš eilės lieka svetingoje Aukštaitijoje. Festivalis vyks 2025 m. birželio 20-22 d. Ukmergės rajone esančioje prezidento Antano Smetonos dvaro muziejaus teritorijoje.
Treji metai sėkmingo bendradarbiavimo su Ukmergės kultūros ir valdžios atstovais paskatino mus ir toliau mėgautis miesto rokenrolišku svetingumu. Jau prisijaukinome naują renginio vietą ir tikime, kad renginys joje gali būti dar jaukesnis ir patrauklesnis. Patogi renginio lokacija padeda mums atgabenti daugiau įvairių atlikėjų iš užsienio. Numatoma gausi renginio programa.
Festivalis daugelį metų neatsitiktinai vyksta vasaros saulėgrįžos metu. Kadangi vienas iš festivalio kertinių pagrindų visada buvo etninių tradicijų puoselėjimas, šalia kokybiškų alternatyvios muzikos koncertų programoje bus ir senovinių Rasų šventimo tradicijų akcentai. Dvilypė šventė „Rasos su Žaibais“ ir vėl sukurs galimybę švęsti vasaros saulėgrįžą griausmingai.
Festivalis nuėjo išties ilgą kelią, keitėsi renginio vietos, keitėsi organizacijos nariai, lankėsi gausybė atlikėjų, vykstant renginiui išaugo kelios metalistų kartos. Per tokį ilgą laiko tarpą patyrime visko: buvo ir sunkių akimirkų ir džiaugsmingų atradimų. Labiausiai mus veda pirmyn buvimas su jumis, bendravimas su nuostabiais žmonėmis ir jausmas, kad tai, ką darome, yra prasminga. Patinka ar ne, ugninga Žaibo runa atrado savo vietą Baltijos kultūros renginių gausoje. Ir mes dar nesiruošiam sustoti!
Svarbiame 25-ajame gimtadienyje norėsime matyti geriausius festivalio draugus, atlikėjus, kurie atspindi renginio savastį. Žinoma, lauksime ir naujų perspektyvių atlikėjų, garsių vardų, intriguojančių kūrėjų, kurie dar nesisvečiavo mūsų šventėje. Jubiliejaus programa numatoma bene gausiausia iš lyg šiol buvusių!
Ateinančiais metais, prisiimdami atsakomybę už ankstesnius renginio nesklandumus, stengiamės spręsti problemas, kad renginyje galėtume jaustis kuo patogiau. Eilės. Susitikę su Ukmergės miesto meru ir rajono valdžios atstovais bendru sutarimu radome kelis sprendimo būdus, kurie turėtų užtikrinti įvažiavimo sklandumą. Vietos ūkininkai sutiko skirti vietą automobilių parkavimui netoli renginio vietos. Turėsime nemokamą aikštelę, kur žiūrovai galės palikti automobilius ir pėsti praeiti patikros punktą. Taip pat žiūrovams bus galima į renginį atvykti viena diena anksčiau. Papildomam kempingui bus tvarkoma muziejaus teritorijos dalis su atskiru įvažiavimu. Apsauga – sieksime profesionalumo. „Toi Toi“ įkvėpti „Gutalax“ entuziazmo žada tualetų programoje pasirodyti kur kas geriau. Festivalio organizacinė komanda jau dabar pasinėrusi į pasiruošimo darbus. Kuriame renginį tiek, kiek leidžia mūsų jėgos!
Auganti paslaugų, servisų ir ypač atlikėjų kainų našta neaplenkia ir mūsų festivalio. Vis tik šią neišvengiamybę vertiname ramiai ir nesame linkę pasiduoti. Norime kokybiško, jaukaus ir gausaus renginio, todėl esame priversti simboliškai kilstelėti įėjimo kainą.
Šį kartą turėsime tris išankstinių bilietų kategorijas:
BILIETAS 1-am asmeniui – visoms renginio dienoms;
ŠEIMOS BILIETAS – šeimai su vaikais visoms renginio dienoms;
VIP BILIETAS 1-am asmeniui – visoms renginio dienoms (tai bilietas ištikimiems renginio gerbėjams, kurie nori paremti renginį).
Vienos dienos bilietai ir bilietai su nuolaida bus parduodami tik prie įėjimo.

Festivalis ECOSYSTEMIC 2025
2025-06-12 - 2025-06-13 | Mežaparks, Ostas prospekts 11, Riga, Latvia
2025 m. birželio 12-13 dienomis didžiojoje Mežaparks scenoje vyks pirmasis alternatyvios kultūros festivalis ECOSYSTEMIC. Šis festivalis skirtas alternatyvios kultūros ir meno ekosistemai, pabrėžiant jos raidą, sąveiką su aplinka ir išraiškų įvairovę.
ECOSYSTEMIC siūlo dinamišką, veiksmingą ir įvairiapusę programą, kuri pristato mažiau žinomas ir alternatyvias meno formas. Renginys sutelks dėmesį į alternatyvios kultūros ir meno „ekosistemą“, sudarytą iš įvairių „organizmu“ – alternatyvios muzikos iš devynių šalių, kurios mainai sukurs plačius, tarpžanrinius kultūrinius reiškinius. Festivalis suvienys alternatyvią muziką jos įvairovėje, šiuolaikinius pasirodymus ir įvairias kūrybines veiklas, suteikdamas dalyviams galimybę patirti alternatyvios kultūros turtingumą ir įvairiapusiškumą.
„Būnant festivalyje svarbu akcentuoti ir pačią aplinką, kurioje esame. Renginio vieta – tai didžioji Mežaparks scena. Jai gyvybės suteiks dvi muzikinės scenos, kuriose skambės įvairūs stiliai, bei žalioji erdvė sceną supančiame pušyne su palapinėmis ir platformomis dramoms, spektakliams, renginiams po atviru dangumi ir kitoms veikloms. Ekosistema kuria aplinką, kurioje menas ir gamta susitinka įkvėpti ir šviesti”, – sako festivalio šeimininkai, Šiaurės Rygos kultūros asociacija (Ziemeļrīgas kultūras apvienība).
Žiūrovų laukia plati ir įvairi renginių programa. Iš viso koncertuos 18 muzikantų ir muzikinių atlikėjų, tarp kurių – tarptautiniu mastu pripažinti atlikėjai, tokie kaip THE 3RD AND THE MORTAL (Norvegija), OF THE WAND & THE MOON (Danija), HARAKIRI FOR THE SKY (Austrija), KANNABINÕID (Estija) ir VĖLIŲ NAMAI (Lietuva), bei tokie vietiniai talentai kaip JUUK, BEL TEMPO, NIELSLENS LIELSLIENS, DZELZS VILKS su jų ankstyvųjų darbų retrospektyva. Be muzikinės programos, vyks įvairių nekomercinių teatro grupių pasirodymai, taip pat šokio spektakliai – pavyzdžiui, specialiai sukurtas butō šokis, skirtas išreikšti pagrindinę ECOSYSTEMIC idėją.
Renginys prasidės ketvirtadienį, birželio 12 d., iškilmingu ECOSYSTEMIC atidarymu, kuriame pasirodys DJ Krankenwagen, ir tęsis birželio 13 d. iki vėlaus vakaro, pristatant alternatyvią kultūrą. Be muzikinės programos, penktadienį žiūrovai galės pasinerti į šeimai palankią aplinką su lėlių teatro pasirodymais, kūrybinėmis dirbtuvėmis, parodomis ir kitomis veiklomis, skirtomis sužadinti susidomėjimą muzika, menu, gamta ir kūryba, užtikrinant nepamirštamus įspūdžius.
Bilietus galima įsigyti visose SIA „Biļešu Paradīze” kasose ir internetu.
Norėdami sužinoti naujausias festivalio programos naujienas, apsilankykite www.estrade.riga.lv/Ecosystemic arba sekite didžiąją Mežaparks sceną socialiniuose tinkluose.

ECOSYSTEMIC PROGRAMA
Birželio 12, ketvirtadienis
18:00 Festivalio atidarymas su DJ Krankenwagen19:00 Dzelzs Vilks20:00 Nielslens Lielsliens21:00 Maruja (UK)22:00 Eivør (FO)23:30 Mars Red Sky (FR)00:40 Kannabinõid (EE)

Birželio 13, penktadienis
15:00 Ernests Lībietis Rock Music School with demonstration of best rock traditions16:00 A fusion of poetry and guitar by Edgars Rubenis and Marija Luīze Meļķe17:00 Nova Koma18:00 DZ19:00 Dzeltenie Pastnieki20:00 Bel Tempo21:00 JUUK22:00 Of The Wand & The Moon (DK)23:00 Harakiri for the Sky (AT)00:30 The 3rd and the Mortal (NO)02:00 Vėlių Namai (LT)

THEATRE TENT
16:00 Latvia Puppet theatre18:00 Liepāja Puppet theatre20:00 Butō Lab contemporary performance „Sometimes a crazy God”

Festivalis ZOBENS UN LEMESS 2025
2025-06-06 - 2025-06-08 | Bauskas Pilskalns, Bauska, Latvia
ZOBENS UN LEMESS (ZL) – an extreme music and living history open air festival in Latvia – returns for its 10th edition!
The festival will take place over three days: June 6–7, 2025, at Bauska Hillfort Park, and June 8, 2025, at Bauska Castle, featuring a free program. Expect a diverse lineup of metal genres and immersive living history experiences.

Tickets are on sale now! Get your tickets here: https://ticketshop.lv/lv/events/10384

The metal and living history open air festival offers:

Metal bands, including black, doom, folk metal, death, post-metal, and more, alongside folk bands.
Living history attractions, such as medieval crafts, games, and sword-fighting tournaments.
Engaging lectures on historical themes.

First confirmed bands:
ARCHGOAT (Death/Black Metal, Finland)AVULSED (Death Metal, Spain)ISOLE (Epic Doom Metal, Sweden)KHORS (Atmospheric Black Metal, Ukraine)SEVEROTH (Atmospheric Black Metal, Poland)DYMNA LOTVA (Doom/Post-Metal, Belarus/Poland)FRAILTY (Doom/Death Metal, Latvia)MĀRA (Death/Thrash/Groove Metal, Latvia)EREMOS (Blackened Doom Metal, Latvia)ORBSTRUCT (Extreme/Death Metal, UA/PL)S.A.D. (Gothic Rock, Latvia)KALIGO (Postfolk, Latvia)GYVATA (Post Folk Metal, Lietuva)

More bands will be announced.
Entrance to the ZL2025 open air festival on Friday, 6 June, will open at 3:00 PM. A camping area for overnight stays will be available within the hillfort park grounds.

The 10th festival is coming – join us in Bauska, Latvia!

BENIGHTED - Chocked By Worms Tour 2025
2025-05-24 19:00 - 22:00 | Pramogų salė VAKARIS, A. Stulginskio g. 8, Vilnius, Lithuania
Pastaruoju metu Prancūzijos metalo scena ypač stebina šio muzikos žanro gerbėjus visame pasaulyje. „Gojira“, „Alcest“, „Dagoba“, „Igorrr“, „Landmvrks“, „Novelists“, „Molybaron“ ar „Hangman’s Chair“ – tai tik nedidelė dalis populiarių prancūzų sunkiosios muzikos grupių, kai kurios jų jau koncertavo ir mūsų šalyje. Pavasariui įsibėgėjus ir vasarai beveik beldžiantis į duris, Lietuvoje pirmą kartą svečiuosis bene ekstremaliausias Prancūzijos metalo projektas – deathgrind stiliaus flagmanai ir nenuginčijami lyderiai „Benighted“. Kartu su keliomis kitomis grupėmis gegužės 24 d. (šeštadienį) jie surengs koncertą Vilniaus klube „Vakaris“.

BENIGHTED – Let the Blood Spill between My Broken Teeth:
https://youtu.be/vqgYPY6HqCI?si=NB0rStbN-8aTZLQa

Gimęs iš prancūzų death ir black metal grupių „Dishumanized“, „Darkness Fire“ ir „Osgiliath“, projektas „Benighted“ veiklą pradėjo 1998 m. su tikslu ištirti žiauresnę, sunkesnę ir modernesnę muzikinės išraiškos formą. Pirmojo eponiminio studijinio 2000 m. jų albumo poveikis buvo toks didelis, kad iš šalutinio projekto „Benighted“ tapo pagrindine jos narių grupe, greitai sutelkusia ištikimų gerbėjų būrį. Vėlesni jų albumai, tokie kaip „Psychose“ (2002), „Insane Cephalic Production“ (2004), „Identisick“ (2006) ir „Icon“ (2007), visceralų kaulus laužantį skambesį dar labiau įtvirtino ekstremalaus death metalo istorijoje.

Nuklydę į albumo „Necrobreed“ (2017) eksperimentus, „Benighted“ atšventė savo 20-metį, įamžindami gyvą beprotybę koncertiniu albumu „Dogs Always Bite Harder than Their Master“ (2018). Sekančiame albume „Obscene Repressed“ (2020) jie dar kartą mėgavosi peržengdami žiaurumo ribas ir su sadistiniu malonumu apdainuodami negailestingą kovą su demonais, suteikiančią groteskišką paveikslą grupės garsinei mėsmalei. Nepasitenkindami skerdžiamų gyvūnų garsais savo klausytojų vaizduotėje, „Benighted“ šiame dainų rinkinyje įrašė teminius egzistencinius kūrinius, kurių kiekvienas muzikos viražas atskleidžia naujus siaubo ir nevilties sluoksnius.

BENIGHTED – Experience Your Flesh:
https://youtu.be/v1W9Rk4gjjY?si=Har1vlQ_ty86w3mT

Tęsdama savo beprotišką muzikinę kelionę, 2024 m. grupė išleido kol kas paskutinį studijinį albumą „Ekbom“, įkvėptą košmariškojo Ekbomo sindromo. Tai yra retas neurologinis sutrikimas, kuris sudaro šio muzikos leidinio teminį pagrindą. Jausmas, kai po oda ropoja įvairūs parazitai, kirminai ir vabzdžiai, yra tinkamas apibūdinimas to, ką „Benighted“ siūlo klausytojams šiame naujausiame savo leidinyje. Garsinė albumo ataka klausytojams atspindi atstumiančius sindromo pojūčius, visceralinę ir nerimą keliančią kelionę į žmogaus minčių bedugnę.

Pasiruoškite naujam protus sukrečiančiam grupės muzikinės sagos skyriui, nes jie ir toliau nuožmiais garsais talžo ekstremalaus metalo metraščius, palikdami paskui save garsinio pasibjaurėjimo pėdsaką ir taip užpildydami šią nišą. Pasinerkite į tamsiausius žmogaus psichikos užkampius, nes prancūzų brutalaus death metalo ir grindcore atlikėjai „Benighted“ atveža beprotybę, kupiną radikalių garsų ir taip tinkančią šiam sudėtingam ir kupinam iššūkių gyvenimo laikmečiui.

BENIGHTED – Scars (2024):
https://youtu.be/CW8FUPC5UbA?si=JYFJH4o1wfcBS14y

BORN OF OSIRIS - European Tour 2025
2025-05-11 19:00 - 22:00 | Pramogų salė VAKARIS, A. Stulginskio g. 8, Vilnius, Lithuania
2025 m. pavasarį Lietuvos didelės dalies sunkiosios muzikos gerbėjų svajonės išsipildys: pirmą kartą mūsų šalyje koncertuos JAV modernaus progresyvaus metalo grupė „Born of Osiris“. Jos rengiamo Europos turo, kuriame kartu koncertuos kitos trys grupės „Ingested“, „Entheos“ ir „The Voynich Code“, viena iš stotelių numatyta Vilniaus klube „Vakaris“ gegužės 11 d.

Nuo 2003 m. egzistuojančios grupės „Born of Osiris“ nariai teigia, kad jiems visada buvo ypatingai svarbu rasti bendraminčius, kurie norėtų dalintis savo idėjomis ir jas puoselėti. Tai tikrai sudėtingas procesas, todėl kolektyvo sudėtis dažnai keitėsi. „Mes visi grojome nuo pat jaunystės“, – teigia muzikantai. „Vietinės grupės savaitgaliais groja viena kitos rūsiuose. Vidurinėje mokykloje daugelis grupių iširo, bet mums pasisekė ir mes radome geriausius narius – žmones, kurie norėjo tai daryti visa jėga. Tam tikra prasme liko talentingiausi – tiesiog reikėjo rasti tinkamus žmones“.

Visi „Born of Osiris“ kūrybos ingredientai yra teisingi ir tinkami jų atliekamai muzikai: nežmoniškas vokalas, techniškai akinantis ritmas, pakankamai sudėtingos ritmo sekcijos ir epinės melodijos. Tačiau jie nestovi vietoje, kūryboje nuolat vyksta organiška evoliucija bei laipsniškas progresas, kurio dėka grupė iš nedidelio Čikagos priemiesčio su kiekvienu nauju albumu pakyla į aukštesnį lygį.

BORN OF OSIRIS – Follow The Signs:
https://youtu.be/jy2MLw_JMJk?si=KyigZCIpPGrOIRPE

Britų death metalo titanai „Ingested“ jau daugiau nei pusantro dešimtmečio atlieka trankius anti-himnus ir išleido virtinę albumų, kurie padėjo formuoti šį žanrą. Jei jums tikrai patinka sunkioji ir ekstremalioji muzika, beveik neįmanoma jų muzikoje nerasti to, kas jums patinka. Pagrindiniai „Ingested“ kūrybos elementai – stulbinantys rifai, ypač greitas būgnų skambėjimas ir impulsyvus vokalas, tačiau jų muzikoje yra ir atmosferiškų, nežemiškų akimirkų bei šiek tiek neapdorotos senosios death metalo mokyklos agresijos. Jie įsilaužia į jūsų sielas, skrodžia kiaurai ir rieda šluodami viską, kas atsiranda jų kelyje.

INGESTED – A Path Once Lost:
https://youtu.be/3WyjdtbPvw4?si=-H9pYq1SDHg7y7P9

JAV progresyviojo metalo grupę „Entheos“ 2015 m. subūrė buvę jau tuomet pakankamai populiarių muzikos kolektyvų „Animosity“, „Animals as Leaders“ ir „The Faceless“ nariai. Nuo to laiko jie dirbo gana produktyviai, nes jų diskografiją šiuo metu jau sudaro du mini-albumai ir trys pilno metražo studijiniai darbai. Laikui bėgant grupės sudėtis neišvengė pasikeitimų, tačiau jų branduolys išliko nepakitęs – tai įspūdingo balso vokalistė Chaney Crabb ir multi-instrumentalistas Navene Koperweisas. Šių gastrolių metu naujos sudėties grupė „Entheos“ pristatys publikai ne tik kol kas naujausią savo studijinį albumą „Time Will Take Us All“ (2023 m.), bet 2024-ųjų pabaigoje pasirodžiusius kelis naujus singlus.

ENTHEOS – An End to Everything:
https://youtu.be/gMoS7ZBRwN4?si=V5qEYzUTiHoYQD5N

Koncerto dalyvių sąrašą užbaigia 2014 m. įkurta portugalų grupė „The Voynich Code“, kuri savo kūryboje meistriškai sujungia death ir progresyvaus metalo bei deathcore elementus, taip sukurdama sunkiai žavingą ir nenuspėjamą garso laviną. Jų muzikai būdingas techninis meistriškumas ir emocinis gilumas, sunkūs gitaros rifai, groovy būgnai ir paslaptingos klavišų partijos. 2023 metai buvo lemiamas momentas ir lūžio taškas „The Voynich Code“ karjeroje, kuomet jie pasirašė sutartį su leidykla „Unique Leader Records“ ir išleido albumą „Insomnia“. Jį pristatę du sprogstamieji singlai „Unholy Catastrophe“ ir „The Last Grain“ sustiprino grupės, kaip deathcore žanro galiūno, reputaciją. Muzikantams nuolat siekiant dar labiau išplėsti kūrybines ribas, jų gerbėjai gali tikėtis daugiau novatoriškos muzikos ir jaudinančių gyvų pasirodymų.

THE VOYNICH CODE – The Art of War:
https://youtu.be/2FQoQuW1Ohs?si=aifx7a6sgOwBzE_9

Skyforger - Folktales
2025-05-03 17:00 - 23:00 | Xiaomi Arēna, Skanstes iela 21, Vidzemes priekšpilsēta, Riga
30 metų jubiliejų švenčianti žymi Latvijos folk pagoniško metalo grupė SKYFORGER praneša apie savo laukto studijinio albumo „Teikas” išleidimą ir kviečia gerbėjus į nepakartojamą koncertą,, kuris įvyks šeštadienį, gegužės 3 d., „Xiaomi” arenoje, Rygoje.
TEIKAS – tai naujausias grupės studijinis albumas, kuriame gilinamasi į senovės latvių mitų, legendų ir įsitikinimų pasaulį, atgaivinamos istorijos iš tolimos šalies praeities šiuolaikinio metalo skambesiu. Albumą jau dabar galite rasti pasirinktose skaitmeninėse platformose „YouTube” ir „Bandcamp”, jis taip pat bus išleistas CD formatu, kurį bus galima įsigyti koncerte, o vėliau ir internete.
Jubiliejinis šou žada grandiozinį šou, kuriame skambės tiek nauji SKYGORGER kūriniai iš albumo „Teikas” tiek gerbėjų mėgiamos dainos iš plačios grupės diskografijos.
Ypatingi vakaro svečiai:
Švedijų vikingų metalo grupė EREB ALTOR ir Latvijos legendinis folkloro ansamblis SKANDINIEKI, į šiuolaikinę sceną atnešantis tradicinius skambesius. Durys atidaromos 17:00 val

DOOGIE WHITE performs RAINBOW album Stranger In Us All - 30 years anniversary tour
2025-04-02 20:00 - 22:30 | Pramogų salė VAKARIS, A. Stulginskio g. 8, Vilnius, Lithuania
2025 m. pavasarį vienas garsiausių šių dienų hardroko vokalistų Doogie White’as leisis į nepaprastą turą, skirtą kultinio grupės „Rainbow” albumo „Stranger in Us All“ 30-mečiui. Šį reikšmingą albumą Doogie, tuo metu būdamas grupės dainininku, sukūrė ir įrašė kartu su legendiniu gitaristu ir grupės „Rainbow” įkūrėju Ritchie Blackmore’u. Šis ypatingas koncertas įvyks 2025 m. balandžio 2 d. klube „Vakaris“ Vilniuje.
Ritchie Blackmore’s Rainbow – Black Masquerade
https://youtu.be/82K4uNUkfeQ
Būsimas turas žada nepamirštamą patirtį, kuomet Doogie White’as koncerte atliks visą albumą ištisai nuo pradžių iki pabaigos, papildydamas dainų sąrašą kita nemirtinga roko klasika bei „Rainbow“ dainomis. Gerbėjų laukia įelektrinantys nesenstantys klasikinio hardroko kūriniai, tokie kaip „Ariel“, „Wolf to the Moon“ ar „Black Masquerade“.
Ritchie Blackmore’s Rainbow – Ariel (Official Music Video)
https://youtu.be/VIL3Ebiff2s?si=3mEHJLo5BTlJWrEm
„Stranger in Us All“ (1995) – aštuntasis studijinis britų hardroko legendos „Rainbow“ albumas, įrašytas net po dvylikos metų pertraukos. Paskutiniajame XX amžiaus dešimtmetyje grunge stiliaus populiarumo piko metu išleistas dainų rinkinys tapo šviesuliu hard’n’heavy muzikai, kuri tuo metu išgyveno gana gilią krizę. Albumas turėjo tapti soliniu gitaristo Ritchie Blackmore’o darbu, tačiau dėl įrašų kompanijos spaudimo pasirodė po „Ritchie Blackmore’s Rainbow” vėliava. Tuomet grupės lyderis pasielgė taip, kaip buvo įpratęs visą savo karjerą: albumo įrašams pasikvietė kelis mažai kam žinomus muzikantus, tame tarpe ir vokalistą Doogie White’ą. Šis darbas tapo paskutiniu Ritchie roko muzikos albumu, nes po to jis su savo gyvenimo drauge Candice Night suformavo projektą „Blackmore’s Night” ir pasuko viduramžių muzikos šiuolaikinių interpretacijų keliu.
Rainbow – Hall of The Mountain King 1995 Live Video
https://youtu.be/eU6pTPn4Lp4?si=Qh9c4G1bDxZek2Dj
Išraiškingu vokalu ir neprilygstama scenine charizma garsėjantis vokalistas Doogie White’as atgaivins šiuos legendinius kūrinius ir atkurs fanų vieno mėgstamiausių roko albumų dvasią. Nepraleiskite progos kartu su dainininku ir jo grupe būti liudininkais to, kaip jie atiduoda pagarbą svarbiam roko muzikos istorijos etapui. Prisijunkite prie muzikos, prisiminimų ir magijos vakaro, kuris patiks tiek seniems, tiek naujiems grupės „Rainbow“ kūrybos ir Doogie White’o vokalo bei klasikinio hardroko gerbėjams.
Rainbow – Too Late For Tears (Live at Philipshalle, Düsseldorf 1995) HD
https://youtu.be/wxIXJKhBMtQ?si=eWI8uwadY5QW9ykF
